Paimenessa (Luoma)
Rilluta rallilta mitä minä muuta
 kun laulan, hoilaan ja soitan suuta,
 karja se kulkee kuin Luoja sen sallii,
 jos tulee turma niin haukkuu Halli.

 Pitäisikö olla niin tyyni ja vakaa,
 kun Heikkilän Hemmo ku korttia sakaa;
 Salvaten, tilkiten tuulen tupaa,
 jos ei ole hyötyä, on siitä hupaa!

 Lentäkää, lentäkää unteni perhot,
 mä aukasen syömmeni akkunaverhot,
 kulkekaa ympäri, sisälle ja ulos,
 huolita ei jos turha on tulos!

 Rilluta ralluta mitä minä muuta
 kun laulan ja loilaan ja soitan suuta.